CELEX: 62011CB0393
Language: hu
Date: 2013-03-07 00:00:00
Title: C-393/11. sz. ügy: A Bíróság (nyolcadik tanács) 2013. március 7-i végzése (a Consiglio di Stato — (Olaszország) előzetes döntéshozatal iránti kérelme) — Autorità per l'energia elettrica e il gas kontra Antonella Bertazzi és társai (A Bíróság eljárási szabályzatának 99. cikke — Szociálpolitika — Az 1999/170/EK irányelv — Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás — 4. szakasz — Határozott idejű munkaszerződések a közszektorban — Véglegesítési eljárás — Közalkalmazottak nyilvános versenyvizsga nélkül történő felvétele határozott időre — A szolgálati idő meghatározása — A határozott idejű munkaszerződések keretében teljesített szolgálati idő teljes figyelmen kívül hagyása — A hátrányos megkülönböztetés tilalmának elve)

4.5.2013   
            
            
               HU
            
            
               Az Európai Unió Hivatalos Lapja
            
            
               C 129/2
            
         A Bíróság (nyolcadik tanács) 2013. március 7-i végzése (a Consiglio di Stato — (Olaszország) előzetes döntéshozatal iránti kérelme) — Autorità per l'energia elettrica e il gas kontra Antonella Bertazzi és társai
   (C-393/11. sz. ügy) (1)
   
   (A Bíróság eljárási szabályzatának 99. cikke - Szociálpolitika - Az 1999/170/EK irányelv - Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás - 4. szakasz - Határozott idejű munkaszerződések a közszektorban - Véglegesítési eljárás - Közalkalmazottak nyilvános versenyvizsga nélkül történő felvétele határozott időre - A szolgálati idő meghatározása - A határozott idejű munkaszerződések keretében teljesített szolgálati idő teljes figyelmen kívül hagyása - A hátrányos megkülönböztetés tilalmának elve)
   2013/C 129/02
   Az eljárás nyelve: olasz
   
      A kérdést előterjesztő bíróság
   
   Consiglio di Stato
   
      Az alapeljárás felei
   
   
      Felperes: Autorità per l'energia elettrica e il gas
   
      Alperesek: Antonella Bertazzi, Annalise Colombo, Maria Valeria Contin, Angela Filippina Marasco, Guido Giussani, Lucia Lizzi, Fortuna Peranio
   
      Tárgy
   
   Előzetes döntéshozatal iránti kérelem — Consiglio di Stato — Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28- i 1999/70/EK tanácsi irányelv (HL L 175., 43. o.; magyar nyelvű különkiadás 5. fejezet, 3. kötet, 368. o.) melléklete 4. szakaszának értelmezése — A közigazgatási szervek számára annak lehetőségét előíró nemzeti szabályozás, hogy határozatlan idejű munkaszerződéseket kössenek olyan munkavállalókkal, akik határozott idejű munkaszerződések alapján e szerveknél már alkalmazásban állnak, eltérve a közalkalmazottak nyilvános pályáztatás útján történő felvételének elvétől — A korábbi, határozott idejű munkaszerződés alapján megszerzett szolgálati idő figyelmen kívül hagyása még a munkaviszony megszakítás nélküli folytonossága esetén is
   
      Rendelkező rész
   
   Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28-i 1999/70/EK tanácsi irányelv mellékletében szereplő, a határozott ideig tartó munkaviszonyról szóló, 1999. március 18-án kötött keretmegállapodás 4. szakaszát akként kell értelmezni, hogy azzal ellentétes az olyan, az alapügy tárgyát képezőhöz hasonló nemzeti szabályozás, amely teljes mértékben kizárja az egy közigazgatási szervnél határozott időre alkalmazott munkavállaló által teljesített szolgálati idők figyelembe vételét a szolgálati időnek e munkavállaló ugyanezen közigazgatási szervhez határozatlan időre, a munkaviszonyának véglegesítését eredményező különleges eljárás keretében köztisztviselőként történő felvétele során történő meghatározásához, kivéve, ha a határozott idejű munkaszerződések keretében végzett feladatok nem felelnek meg az e közigazgatási szerv vonatkozó kategóriájába tartozó köztisztviselők által végzett feladatoknak, vagy, ellenkező esetben, e kizárást az e szakasz 1. és/vagy 4. pontja szerinti „objektív okok” indokolják, aminek vizsgálata a kérdést előterjesztő bíróság feladata. Önmagában az a tény, hogy a határozott időre alkalmazott munkavállaló az említett szolgálati időket határozott idejű munkaszerződés vagy munkaviszony alapján teljesítette, nem tekinthető ilyen objektív oknak.
   
      (1)  HL C 282.; 2011.9.24.